Aalborg Stiftstidende, 1831-03-23
Den af Lord John Russel Tirsdagen den 1ste Marts fremlagte Plan til en Parliaments-Reform, hvoraf et Omrids allerede har været givet i et foregaaende Blad, indeholder følgende Hovedbestemmelser: Tresindstyve Byer (Boroughs), som tilsammen sende 119 Medlemmer i Parliamentet, miste aldeles deres Valgret; 47 andre saadanne Byer, som hidtil have til hvert Parliament valgt hver to Deputerede, skulle herefter kuns vælge hver een. Alle bosiddende Bevaanere af Huse, der anslaaes til at kaste 10 Pund Sterling aarlig af sig, ligemeget om de ere Eiere eller blot Besiddere, have Valgret for bemeldte Slags Byer, dog saaledes, at de nu bosatte Valgmænd skulle paa Livstid beholde deres Stemmeret uden Hensyn paa Eiendommens Værd, men ubosatte Valaberettigede tabe strax deres Berettigelse. J Grevskaberne tilfalder Adkomsten til Stemning, foruden Selvejerne, alle saadanne Arvefæstere, som betale ti Pund om Aaret, og de andre Forpagtere, der blot have indgaaet Overeenskomst paa Aaremaal, naar de have 50 Lst. om Aaret at udrede, dog saaledes at Fæstetiden ej maa være under 21 Aar og at Forpagtningen i det Mindste har fundet Sted meere end to Aar førend Valget foretages. Syv store Stæder faae Ret til hver at vælge to Medlemmer, nemlig Manchester med Salford, Birmingham med Achton, Leeds, Greenwich med Deptfort og Woolwich, Wolverhampton med Bilston og Sedgeley, Sheffield og endelig Sunderland med de to Byer Wearmouth. Tyve Byer faae Ret til at udnævne hver en Repræsentant, nemlig Brighion, Blackburn Macclesfield, South Shields med Westoe, Warrington, Huddersfield, Halifax, Gateshead, Whitehaven med Worlington og Harrington, Kendal, Bolton, Stockport, Dudley, Tyne mouth med North Shields, Cheltenham, Bradford, Frome, Wakesield og Kidderminster. Fire Afdelinger af Hovedstaden skulle hver vælge to Medlemmer, nemlig Tower=Hamlets, Holborn, Finsbury og Surrey. (London, som allerede har selv fire Medlemmer, foruden to for Westminster og to for Southwark, tilsammen 8, faaer nu altsaa herefter 16 Repræsentanter.)Der ere 27 af de store Grerskaber, som faae hver et Medlem mere, saasom Chester, Derby, Durham, Gloucester, Lancaster, Norfolk, Sommerset, Suffolk, Yorkshire, (faaer sex istedetfor to, nemlig to for hver Riding), Wilt, Warwick, Cumberland, Northampton, Cornwall, Devon, Esser, Kent, Lincoln, Salop (Shrop), Staf ford, Susser, Nottingham, Surrey, Northumbetland, Leicester, Southampton og Worcester. Øen Wight skal have et Medlem for sig selv. J Stæder og i Grevskaber udfærdiges Stemmelister og i de sidste indrettes endog Stuer til dette Øjemed, hvorved VælgningsOmkostningerne betydeligt ville vorde nedsatte. Optagelsen af Stemmelisterne maa i Stæderne ikke vare over to Dage, og i Grevskaberne ikke over sex. Afdelingen af Grevskaberne i Wales faaer en væsentlig Forandring. Adskillige Byer skulle forenes, hvorimod andre skulle begaves med Valget. - Der skal i Wales indføres selvsamme Valg Census, som i England. J Skotland skulle Grevskaberne Prebles og Selkirk saaledes slaaes sammen, at de begge tilhobe kuns udvælge eet Medlem; ligeledes Dumbarton med Bute, Elgien med Nacen, Ross med Cromartie, Ørkenerne med Hetland og Clackmannan med Kinross. De øvrige 22 Skotske Grevskaber sende hvert eet Medlem. J Henseende til Byerne (Burghs) i Skotland skulle store Forandringer indtræde. Edinburgh kommer til at sende to Medlemmer, Glasgow, Aberdeen, Paislen, Dunder, Greenock og Leith hver een. Flere Byer slaaes sammen med Grevskaberne. Medlemmerne for Byerne skulle ikke mere vælges af Øvrighederne eller de faa Udvalgte, og de for Grevskaberne ikke mere af de priviligerede Personer, men der skal indtræde en Valg Census, indrettet ganske efter de i England antagne Regler. Paa denne Maade faaer Skotland 5 Medlemmer flere, end hidindtil, nemlig 50 istedetfor 45. J Jreland indføres det Engelske Parliamentær-System. Stæderne Belfast, Limerick og Waterford sende hver et Medlem mere end før. Ved denne Reformplan formindskes det Menige Huses Medlemmers Antal, som udgjør 658, paa 168, hvorimod der ved Valgrettighedens Udstrækning, komme 106 nye Medlemmer til, saa at der herefter skulle være i Alt 596. Man gjør det Overslag, at vælgernes Antal forøges omtrent en halv Million.